stanford-oval/wikipedia huggingface dataset:
Runaway (Kanye Westin kappale)
Rakenne

Kappaleen tuotti pääosin Kanye West, apulaistuottajina toimi Emile Haynie, Jeff Bhasker ja Mike Dean. Kappale muistuttaa tyyliltään Westin 808s and Heartbreak -albumia. West käsittelee kappaleella häneen kohdistuvaa kritisismiä ja parisuhdetta Amber Rosen kanssa.
Kappale kestää yli yhdeksän minuuttia ja siinä käytetään paljon erilaisia instrumenttejä, kuten selloa. Kappale alkaa toistuvalla pianomelodialla, joka jatkuu koko kappaleen ajan ja loppuu vokooderilla muokatulla laululla, toistaen kertosäettä. Kappaleen oli alun perin tarkoitus kestää kaksikymmentä minuuttia.
Kappale sämplää Expo 83-yhtyeen kappaletta The Backyard Heavies ja Rick Jamesin Mary Jane kappaleen liveversiota.
Musiikkivideo

Kanye ohjasi myös 35 minuuttia kestävän lyhytelokuvan kappaleen musiikkivdeoksi, jossa soi myös muita kappaleita My Beautiful Dark Twisted Fantasy -albumilta. West ohjasi elokuvan kokonaan ja hän otti inspiraatiota mm. Michael Jacksonin Thrilleristä ja ohjaaja Stanley Kubrickin elokuvista.
Lyhytelokuva kertoo Westin ja feenikslinnun (Selita Ebanks) rakkaustarinan, jossa heidän välilleen kehittyy suhde. West löytää linnun metsästä ja opettaa kotona hänelle miten tutustua ihmisiin ja kutsuu hänet juhlaan. Juhlassa vieraat arvostelevat Westin tyttöystävää. West soittaa tämän jälkeen Runawayn ja taustalla tanssii balettitanssijoita.
Palaute

Kanyen kappale sai hyvin paljon positiivista palautetta kriitikoilta ja monet pitävät kappaletta Westin parhaimpana, kuten Highsnobiety. Rolling Stone nimitti kappaleen vuoden 2010 parhaimmaksi kappaleeksi ja Pitchfork antoi kappaleelle "Best New Track" -tittelin.
Henkilöstö

Henkilöstö lainattu My Beautiful Dark Twisted Fantasy -albumin vihkosesta:
| --- | --- |
 Kanye West – laulaja, tuottaja  Pusha T – laulaja  Tony Williams – taustalaulu  Chris Chorney – sello  Jeff Bhasker – apulaistuottaja, koskettimet :  Emily Haynie – apulaistuottaja  Mike Dean – apulaistuottaja, nauhoittaja  Andrew Dawson – nauhoittaja  Anthony Killhoffer – nauhoittaja, miksaaja  Gary Clark – miksaaja
Revenge (Eurythmicsin albumi)

| Revenge Eurythmics |
| --- | --- | --- |

Studioalbumin tiedot
 Äänitetty : heinäkuu 1985 – toukokuu 1986
 Julkaistu: 30. kesäkuuta 1986
 Formaatti: LP
 Tuottaja(t): Dave Stewart
 Tyylilaji: uusi aalto
 Kesto: 44.22
 Levy-yhtiö: RCA
Listasijoitukset
  2.  3.  12.
Eurythmicsin muut julkaisut
| Be Yourself Tonight 1985 | Revenge 1986 | Savage 1987 |
Singlet albumilta Revenge
 ”When Tomorrow Comes” Julkaistu: kesäkuu 1986  ”Thorn in My Side” Julkaistu: 13. elokuuta 1986  ”The Miracle of Love” Julkaistu: marraskuu 1986  ”Missionary Man” Julkaistu: helmikuu 1987
Revenge on Eurythmicsin viides albumi. Alkuperäinen julkaisuvuosi oli 1986. Vuonna 2005 SonyBMG julkaisi uusintapainoksen joka sisältää bonusraitoja ja uudelleenmiksauksia.
Albumi oli kaupallinen menestys. Billboardin listoilla se saavutti sijoituksen 12. Kappale "Missionary Man" saavutti Billboardin singlelistoilla sijoituksen 1. ja kappale "Thorn in My Side" sijoituksen 68.[lähde? ] Suomessa albumi debytoi virallisen albumilistan toisella sijalla, ja pysyi listalla yhteensä 35 viikkoa. Kotimaassaan se nousi Britannian albumilistan kolmannelle sijalle.
Julkaisua seurasi laaja maailmankiertue, jonka Australian osuudesta julkaistiin myös video.[lähde? ]
Kappaleet

Kaikki kappaleet kirjoittaneet Annie Lennox ja Dave Stewart, ellei toisin mainittu.
Missionary Man – 4.40
Thorn in My Side – 4.45
When Tomorrow Comes – 4.28 (säv. Lennox, Stewart, Patrick Seymor)
The Last Time – 4.10
The Miracle of Love – 5.04
Let's Go – 4.08
Take Your Pain Away – 4.30
A Little of You – 3.53
In This Town – 3.44
I Remember You – 5.00
Kappaleet > Vuoden 2005 uusintajulkaisu

When Tomorrow Comes – 6.36 (Entended Version)
Thorn In My Side – 6.54 (Entended Version)
Missionary Man – 6.50 (Entended Version)
When Tomorrow Comes – 3.19 (akustinen liveversio)
Revenge 2 – 5.40 (soundtrack-kappale elokuvasta Rooftops)
My Guy – 1.56
Kokoonpano > Eurythmcs

Annie Lennox – lyömäsoittimet, kosketinsoittimet, laulu
Dave Stewart – kitara, kosketinsoittimet, laulu
Kokoonpano > Muut muusikot

Jon Bavin – kosketinsoittimet
Clem Burke – rummut
Phil Chen – bassokitara
Gully – syntetisaattori
Joniece Jamison – laulu, taustalaulu
Michael Kamen – jousisoittimet, johtaja, orkestrointi
John McKenzie – bassokitara
Patrick Seymour – kosketinsoittimet
Jannick Top – bassokitara
Bernita Turner – laulu, taustalaulu
Jimmy "Z" Zavala – huuliharppu, saksofoni
Arvostelut

Allmusic:
Robert Christgau: B+
Valvetila

Valvetila on tajunnan tila, jossa ihminen tai eläin pystyy tekemään tiedostettuja toimintoja, kuten liikkumaan, syömään ja viestimään. Ihmiset ovat yleensä valveilla päivisin, mutta yöeläimet ovat valveilla öisin. Valvetilan vastakohta on uni.
Valvetilassa ei voi pysyä jatkuvasti, vaan ihmisten ja eläinten on nukuttava välillä.
Viimeinen mahdollisuus

Viimeinen mahdollisuus voi tarkoittaa:
Elokuvia

Viimeinen mahdollisuus (Rosenmontag), saksalainen elokuva vuodelta 1930
Viimeinen mahdollisuus (Die Gläserne Kugel), saksalainen elokuva vuodelta 1937
Viimeinen mahdollisuus (Trübe Wasser), saksalais-ranskalainen elokuva vuodelta 1960
Viimeinen mahdollisuus (Harmadik nekifutás), unkarilainen elokuva vuodelta 1973
Viimeinen mahdollisuus (Posledni shans ), neuvostoliittolainen elokuva vuodelta 1979
Viimeinen mahdollisuus (One More Chance), yhdysvaltalainen elokuva vuodelta 1983
Viimeinen mahdollisuus (South Bronx Heroes), yhdysvaltalainen elokuva vuodelta 1984
Viimeinen mahdollisuus (Her Desperate Choice), yhdysvaltalainen televisioelokuva vuodelta 1996
Extraordinary Measures, yhdysvaltalainen elokuva vuodelta 2010
Kirjoja

Viimeinen mahdollisuus, Federico Axatin romaani vuodelta 2016
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Viimeinen mahdollisuus”, voi hakea sivunnimihaulla, laajalla sivunnimihaulla tai tekstihaulla.
Valva Salomaa

Airi Valvatti Salomaa, kirjailijanimi Valva Salomaa (15. toukokuuta 1917 Kuopio – 27. heinäkuuta 1970 Lieksa) oli suomalainen käsityönopettaja ja kirjailija.
Salomaan vanhemmat olivat kansakoulunopettaja Vihtori Kokkonen ja Elsa Aliina Ingman. Hän valmistui 1946 Helsingin käsityöseminaarista käsityönopettajaksi.
Salomaa oli naimisissa vuodesta 1937 kirkkoherra Toivo Theodor Salomaan kanssa.
Teoksia

Aina vain perukassa : romaani. Suomen luterilainen evankeliumiyhdistys, Helsinki 1965 (nimellä Airi Kokkonen)
Eräs heistä : syöpäpotilaan kertomaa. Suomen luterilainen evankeliumiyhdistys, Helsinki 1969, 2. painos Kirjapiiri, Helsinki 1978
Viktor Savin

Viktor Aleksejevitš Savin (ven. Виктор Алексеевич Савин), kirjailijanimeltään Ńobdinsa Vittor (komiksi Нёбдiнса Виттор; 21. marraskuuta 1888 – 11. elokuuta 1943) oli komilainen kirjailija.
Viktor Savin syntyi nykyisen Komin tasavallan Kortkerosin piirin Njobdinon kylässä. Koulunkäynnin  jälkeen hän työskenteli kirjurina, halonhakkaajana ja toimi seitsemän vuotta konttorityöntekijänä Ukrainan kaivoksilla.
Savinia pidetään yhtenä kominkielisen kirjallisuuden perustajista. 1920- ja 1930-luvuilla hän kirjoitti lukuisia runoja, kertomuksia ja kuvauksia. Monista hänen runoistaan on tehty lauluja. Savinin näytelmiä ovat Šondi petigön dźoridź kośmis (”Auringon noustessa kukka lakastui”, 1919), Rajyn (”Taivaassa”, 1922), Inaśtöm lov (”Rauhaton sielu”, 1927), Kulömdinsa bunt (”Ust-Kulomin kapina”, 1928). Vuonna 1921 Savin oli järjestämässä ensimmäistä komilaista näyttelijäseuruetta ja vuonna 1930 hän perusti teatterin, jonka perustalle syntyi vuonna 1936 Komin kansallisteatteri. Savin toimi myös Komin proletaarikirjailijoiden liiton johtajana.
Vuonna 1937 Savin pidätettiin ja tuomittiin pakkotyöleirille. Hän kuoli vuonna 1943 pakkotyöleirillä lähellä Tomskin rautatien Itatkan asemaa. Savinin maine palautettiin vuonna 1955.
Aiheesta muualla

Viktor Savinin lyhyt elämäkerta ja katkelmia tuotannosta[vanhentunut linkki] (venäjäksi), (komiksi)
Varstu

| Varstu |
| --- | --- |
 Soolätten jalava
 Varstu
 Koordinaatit: 57°38′36″N, 26°39′35″E 
Valtio:  Viro
Maakunta:  Võrumaa
Rõugen kunnan osaksi:  2017
Hallinto:  
 – Hallinnon tyyppi:  pienkauppala
Aikavyöhyke:  UTC+2
 – Kesäaika:  UTC+3
 
 www.varstu.ee 
Infobox OKVirheellinen NIMI-arvo: 
Varstu on pienkauppala ja entinen kunta Virossa Võrumaan maakunnassa. Se sijaitsee maakunnan lounaisosassa Võrun lounaispuolella lähellä Latvian rajaa.
Vuoden 2017 kuntauudistuksessa vanha Rõugen kunta, Haanja, Mõniste ja Varstu sekä osa Misson kunnasta yhdistettiin uudeksi Rõugen kunnaksi ja Varstusta tuli Rõugen kuntaan kuuluva pienkauppala.
Entinen kunta

Varstun kunnassa oli 1 050 asukasta (vuonna 2016) ja sen pinta-ala on 171,02 neliökilometriä.
Kuntaan kuului Varstun pienkauppala (alevik) ja 19 kylää: Harjuküla, Hintsiko, Kangsti, Krabi, Kõrgepalu, Laurimäe, Liguri, Lüütsepa, Matsi, Metstaga, Mutemetsa, Paganamaa, Punsa, Pähni, Raudsepa, Soolätte, Tagakolga, Vana-Roosa ja Viru.
Entinen kunta > Väestö

Vuonna 2011 Varstun kunnassa oli 1 008 asukasta, joista 981 (97,3 %) oli virolaisia, 9 (0,9 %) venäläisiä ja 15 (1,5 %) muita kansallisuuksia.
Kuvia

Mõniste-Ritsikun kirkko
Roosan kirkko
Vana-Roosan kartanon rakennuksia
Aiheesta muualla

Kuvia tai muita tiedostoja aiheesta Varstu Wikimedia Commonsissa
Viimeinen maitohammas

| Viimeinen maitohammas Pate Mustajärvi |
| --- | --- | --- |

Singlen tiedot
 Äänitetty : kesä 2006 Headline Studio, Tampere
 Julkaistu: 11. lokakuuta 2006
 Tyylilaji: pop
 Kesto: 08.46
 Levy-yhtiö: Poko Rekords
Pate Mustajärven muut singlet
| Ajan päivin, ajan öin 2005 | Viimeinen maitohammas 2006 | Kaksoiselämää 2009 |
Viimeinen maitohammas on Pate Mustajärven single ja kappale vuodelta 2006. Sen on säveltänyt Olli Lindholm ja sanoittanut Pauli Hanhiniemi. Kappale julkaistiin alun perin Mustajärven Miehen tie – 50-vuotiskokoelma -levyllä 30. elokuuta 2006, mutta se ilmestyi myös singlenä 11. lokakuuta. Singlellä on lisäksi "safööri-versio" kappaleesta.
Kappaleet

Viimeinen maitohammas – 4.23 (säv. Olli Lindholm, san. Pauli Hanhiniemi, sov. Jani Viitanen & Jaan Wessman)
Viimeinen maitohammas – 4.23 (safööri-versio)
Tuotanto

Jani Viitanen – äänittäjä, miksaaja
Mika Jussila – masteroija (Finnvox, elokuu 2006)
Valveuni

Valveuni on poikkeava tajunnantila, jossa ihminen on unen ja valveen rajamailla ja kokee hallusinaatioita.
Valveunessa ihminen voi esimerkiksi nähdä kuolleita sukulaisiaan, hirviöitä, enkeleitä tai avaruusolentoja. Hän voi myös aistia ääniä, hajuja tai kosketuksia.
Valveunen aikana nähdyt hallusinaatiot ovat joskus liikkumattomia, joskus liikkuvia lyhyitä katkelmia tai pitkiä narratiiveja kuten REM-unet. Kuvia saattaa joskus seurata kellumisen tunne.
Joskus valveunen yhteydessä esiintyy unihalvaus, jolloin henkilö ei pysty liikkumaan eikä liikuttamaan muuta kuin korkeintaan silmiään.
Uneen vaivuttaessa koettavia hallusinaatioita kutsutaan hypnagogisiksi ja unesta herätessä koettavia hallusinaatioita hypnopompisiksi.
Valveunihallusinaatioita on kokenut noin joka neljäs ihminen.
Juuri ennen nukahtamista koetussa valveunessa eli hypnagogiassa ihminen ei ole enää täysin hereillä mutta ei vielä nukahtanutkaan. Hän on hetken aikaa tietoisen ja tiedostamattoman rajamailla, jossa todellisuus on yhä läsnä mutta arjen logiikka ei enää päde. Hän on samanaikaisesti unessa ja kuitenkin tietoinen todellisuudesta.
Henkilö pystyy hallitsemaan valveuntaan jonkin verran ja toteuttamaan siinä ajatuksiaan ja halujaan. Mieluisimpia valveunia ovat niitä kokeneiden mukaan unet lentämisestä ja seksin harrastamisesta. Jotkut valveunia näkevät suunnittelevat etukäteen asioita, joita he haluavat valveunessaan tehdä. Suosituimpia suunniteltuja valveunessa mahdollisia mutta normaalielämässä mahdottomia asioita ovat esimerkiksi lentäminen, jonain toisena oleminen, taikominen, veden alla hengittäminen, eläinten kanssa puhuminen ja aikamatkustus.
Aivoissa voidaan valveunen aikana havaita poikkeuksellisesti samanaikaisesti sekä alfa-aaltoja, jotka liittyvät tilaan, jossa ihminen on hyvin rentoutunut mutta hereillä, että theta-aaltoja, joita esiintyy REM-unen aikana. Valveunta näkevä voi saada samankaltaisia luovia ideoita kuin REM-unen aikana saadaan, kun aivot käsittelevät muistoja, ajatuksia ja tunteita. Mielen vapaata liikkumista edesauttaa myös otsalohkon aktiivisuuden väheneminen, sillä otsalohko vastaa suunnittelusta, päätöksenteosta ja sosiaalisesta kontrollista.
Keksijä Thomas Edison ja taiteilija Salvador Dalí ovat kertomansa mukaan saaneet paljon ideoita valveuniensa aikana. Kirjailija Mary Shelley sanoi luoneensa Frankensteinin hirviön valveunessaan, ja kemisti Friedrich August Kekulé von Stradonitz oivalsi bentseenin rakenteen valveunensa aikana.
Psykologit ja filosofit pohtivat jo 1800-luvulla valveunia luovuuden lähteenä. Valveunien tieteellinen tutkimus alkoi 1900-luvun loppupuolella. Uraauurtavan tutkimuksen aiheesta julkaisi psykologi Andreas Mavromatis vuonna 1983.
Syvä meditaatio ja jotkin hallusinogeenit saattavat tuottaa valveunen kaltaisia näkyjä ja tuntemuksia sekä aivoaaltoja.
Ufosieppauskokemuksia on joskus selitetty valveunista johtuviksi.
Venäjän duuman vaalit 2016

Venäjän duuman vaalit 2016 pidettiin 18. syyskuuta 2016. Ne oli siirretty aikaisemmaksi perinteisestä vaalipäivästä 4. joulukuuta. 450-paikkaiseen duumaan valittiin 343 edustajaa Yhtenäisen Venäjän listoilta (54,20 %), 42 kommunistisesta puolueesta (13,34 %), 39 liberaalidemokraateista (13,14 %), 23 Oikeudenmukainen Venäjä -puolueesta (6,22 %),  ja kolme edustajaa muista puolueista.  Äänestysprosentti oli 47,9 %.
Vaaleihin osallistui kaikkiaan 14 puolueen ehdokkaita. Vaalitarkkailijoina toimineet ETYJin edustajat sanoivat kuitenkin että todellista pluralismia ei ollut. Valtapuolueen asema on niin dominoiva, että pienpuolueilla ei ole paljoa tilaa toimia. Yksikään pienistä puolueista ei päässyt edes lähelle viiden prosentin äänikynnystä.
Tarkkailijoiden mukaan vaalivilppiä esiintyi, mutta selvästi vähemmän kuin vuonna 2011.
Tulokset

| Puolue | Puolue | Äänet |  % | Paikat |
| --- | --- | --- | --- | --- |
|  | Yhtenäinen Venäjä | 28 527 828 | 54,20 | 343 |
|  | Kommunistinen puolue | 7 019 752 | 13,34 | 42 |
|  | Liberaalidemokraatit | 6 917 063 | 13,14 | 39 |
|  | Oikeudenmukainen Venäjä | 3 275 053 | 6,22 | 23 |
|  | Rodina | 792 226 | 1,51 | 1 |
|  | Sitoutumattomat | 429 051 | 0,85 | 1 |
|  | Kansalaisfoorumi | 115 433 | 0,22 | 1 |
|  | Venäjän kommunistit | 1 192 595 | 2,31 | 0 |
|  | Jabloko | 1 051 335 | 2,04 | 0 |
|  | Pravoje delo | 679 030 | 1,31 | 0 |
|  | Venäjän vihreät | 399 429 | 0,77 | 0 |
|  | Kansan vapauden puolue PARNAS | 384 675 | 0,74 | 0 |
|  | Venäjän patriootit | 310 015 | 0,60 | 0 |
|  | Kansalaisvoima | 73 971 | 0,14 | 0 |

| Yhteensä | Yhteensä | 52 631 849 | 100 % | 450 |
Aiheesta muualla

Kuvia tai muita tiedostoja aiheesta Venäjän duuman vaalit 2016 Wikimedia Commonsissa
Ryan Donato

| Ryan Donato |
| --- | --- |

Henkilötiedot
Syntynyt: 9. huhtikuuta 1996 (ikä 28) Scituate, MA, Yhdysvallat
Kansalaisuus:   Yhdysvallat
Jääkiekkoilija
Pelipaikka:  keskushyökkääjä
Maila:  vasen
Pituus:  183 cm
Paino:  82 kg
Seura
Seura:  Chicago Blackhawks
Sarja:  NHL
Pelinumero:  8
Pelaajaura
Pääsarjaura:  2018–
Aik. seurat:  Boston Bruins (NHL) Providence Bruins (AHL) Minnesota Wild (NHL)   San Jose Sharks (NHL)   Seattle Kraken (NHL)
NHL-varaus:  56. varaus, 2014 Boston Bruins
Ryan Donato (s. 9. huhtikuuta 1996 Scituate, Massachusetts, Yhdysvallat) on yhdysvaltalainen jääkiekkoilija, joka pelaa NHL-joukkue Chicago Blackhawksin organisaatiossa. Hän on pelipaikaltaan keskushyökkääjä.
Pelityyli

The Sports Forecaster -sivuston mukaan Donato on luotettava hyökkääjä, joka on luova ja omaa hyvän pelikäsityksen sekä on tuottelias hyökkäyspäässä. Hän on myös hyvä yksi vastaan yksi -hyökkäyksissä ja Donato on taitava käsistään. Hänen tulisi kehittyä kuitenkin luistelussa, eikä Donato ole kovin isokokoinen.
Ura > Seuraura > Junioriura ja yliopistovuodet

Donato pelasi kaudella 2011–2012 sekä Dexter Schoolin high school -joukkueessa että Cape Cod Whalersin C-junioreissa. Omaha Lancers varasi hänet 90. pelaajana USHL:n varaustilaisuudessa 2012. Kaudella 2012–2013 Donato oli Dexter Schoolin paras pistemies ja maalintekijä tehoilla 29+31=60. Rimouski Océanic varasi hänet 234. pelaajana QMJHL:n varaustilaisuudessa 2013, mutta Donato ei kuitenkaan koskaan siirtynyt CHL:ään, jotta hän voisi pelata tulevaisuudessa Yhdysvaltain yliopistosarjoissa. Kaudella 2013–2014 Donato voitti Dexter Schoolin sisäisen piste-, maali- ja syöttöpörssin tehoilla 37+41=78. Hän pelasi kauden aikana myös Yhdysvaltain maajoukkueen kehitysohjelman mukana. Donato pelasi kauden aikana myös CCM/USA Hockey Top Prospects Gamessa.
Boston Bruins varasi Donaton toisella kierroksella 56. pelaajana NHL:n varaustilaisuudessa 2014. Hän toimi kaudella 2014–2015 Dexter Schoolin kapteenina ja voitti joukkueen sisäisen piste- ja syöttöpörssin tehoilla 18+35=53. Donato valittiin koko Yhdysvaltain high school -sarjojen ensimmäiseen tähdistökentälliseen. Hän pelasi kauden aikana myös Yhdysvaltain maajoukkueen kehitysohjelman mukana, USPHL-junioriliigan South Shore Kingsissa sekä Donaton kaksi vuotta aiemmin varanneessa Omaha Lancersin USHL-joukkueessa, jossa hän pelasi kauden loppuun.
Kaudeksi 2015–2016 Donato siirtyi Harvardin yliopistojoukkueeseen. Hän oli Freshman -vuotenaan 13 osumallaan joukkueen kolmanneksi paras maalintekijä. Sophomore -vuotenaan 2016–2017 Donato oli tehoilla 21+19=40 Harvardin toiseksi paras maalintekijä Tyler Moyn jälkeen ja jakoi sisäisen pistepörssin neljännen sijan Adam Foxin kanssa. Hän jakoi koko ECAC:n maalipörssin neljännen sijan Yalen John Haydenin kanssa ja pistepörssin seitsemännen sijan Foxin kanssa. Donato voitti kauden päätteeksi sarjan mestaruuden, valittiin toiseen tähdistökentälliseen sekä finaalien tähdistökentälliseen. Senior -vuotenaan 2017–2018 hän oli Harvardin paras pistemies ja maalintekijä tehoilla 27+16=43, joilla Donato sijoittui koko ECAC:n maalipörssissä toiseksi edellään vain Princetonin Ryan Kuffner sekä pistepörssissä neljänneksi. Hänet valittiin kauden päätteeksi sarjan vuoden pelaajaksi ja valittiin ensimmäiseen tähdistökentälliseen. Donato on ehdolla myös koko NCAA:n parhaalle pelaajalle myönnettävän Hobey Baker Awardin voittajaksi.
Ura > Seuraura > Ammattilaisura

Donato solmi 19. maaliskuuta 2018 kaksivuotisen tulokassopimuksen Boston Bruinsin kanssa. Hän teki NHL-debyyttinsä jo samana iltana runkosarjan seitsemänneksi viimeisellä kierroksella Columbus Blue Jacketsia vastaan. Donato sai ottelussa jääaikaa 19.40 minuuttia. Hän teki heti myös NHL-uransa avausmaalin sekä keräsi kaksi syöttöpistettä. Donato valittiin ottelun ykköstähdeksi. Hänestä tuli vasta Bruinsin seurahistorian toinen NHL-debyytissään kolme tehopistettä tehnyt pelaaja. Saman tempun on aiemmin tehnyt vain Jarno Kultanen kaudella 2000–2001. Donaton NHL-uran alkamisesta erikoisen tekee myös se, että hän samalla jatkaa opintojaan Harvardissa.
Tammikuussa 2020 Bruins kauppasi Donaton ja ehdollisen viidennen kierroksen varausvuoron Minnesota Wildiin vaihdossa Charlie Coyleen. Heinäkuussa 2019 Donato teki Wildin kanssa kaksivuotisen ja yhteensä 3,8 miljoonan dollarin arvoisen jatkosopimuksen. Lokakuussa 2020 Wild kauppasi Donaton San Jose Sharksiin vaihdossa kolmannen kierroksen varausvuoroon vuoden 2021 varaustilaisuudessa. Syyskuussa 2021 Donato teki vapaana agenttina Seattle Krakenin kanssa yksivuotisen ja 750 000 dollarin arvoisen sopimuksen. Heinäkuussa 2022 Donato teki Krakenin kanssa yksivuotisen ja 1,2 miljoonan dollarin arvoisen jatkosopimuksen. Heinäkuussa 2023 Donato teki vapaana agenttina Chicago Blackhawksin kanssa kaksivuotisen ja yhteensä neljän miljoonan dollarin arvoisen sopimuksen.
Ura > Maajoukkueura

| Mitalit> Maa:   Yhdysvallat.Miesten jääkiekko.Alle 20-v. MM-kilpailut  | Mitalit> Maa:   Yhdysvallat.Miesten jääkiekko.Alle 20-v. MM-kilpailut  | Mitalit> Maa:   Yhdysvallat.Miesten jääkiekko.Alle 20-v. MM-kilpailut  | Maa:   Yhdysvallat> Miesten jääkiekko. |
| --- | --- | --- | --- |
|  Pronssia | Helsinki 2016 | jääkiekko |  |
| Jääkiekon maailmanmestaruuskilpailut  | Jääkiekon maailmanmestaruuskilpailut  | Jääkiekon maailmanmestaruuskilpailut  |  |
|  Pronssia | Latvia 2021 | jääkiekko |  |
Donato edusti Yhdysvaltoja Pyeongchangin olympiakisoissa 2018, jolloin hän voitti koko turnauksen maalipörssin ja joukkueensa sisäisen pistepörssin tehoilla 5+1=6. Donato pelasi myös alle 20-vuotiaiden MM-kilpailuissa vuonna 2016, jolloin hän voitti pronssia.
Muuta

Donaton pikkuveli Jack pelaa Ryanin joukkuetoverina Harvardin yliopistojoukkueessa. Veljesten isä Edward "Ted" Donato toimii Harvardin päävalmentajana. Hän pelasi omalla urallaan pudotuspelit mukaan lukien yli 800 NHL-ottelua ja edusti Yhdysvaltoja Albertvillen olympiakisoissa 1992.
Donato laukoi Seattle Krakenin seurahistorian ensimmäisen maalin virallisissa peleissä vieraspelissä Vegas Golden Knights vastaan.
Vastaesimerkki

Logiikassa, etenkin sovellettaessa matematiikkaan ja filosofiaan, vastaesimerkki on poikkeus ehdotetulle yleiselle säännölle tai laille. Harkitaan esimerkiksi väitelausetta "kaikki oppilaat ovat laiskoja". Tämä lause tekee väittämän, että tietty ominaisuus (laiskuus) on totta kaikissa oppilaissa. Siten yksikin esimerkki ahkerasta oppilaasta todistaisi lauseen vääräksi. Seuraa, että mikä tahansa ahkera oppilas on vastaesimerkki "kaikki oppilaat ovat laiskoja" -väitelauseelle. Vastaesimerkki on tarkemmin kuvailtuna spesifinen tapaus universaaliväitteen valheellisuudesta.
Matematiikassa

Matematiikassa vastaesimerkkejä käytetään usein todistamaan mahdollisten lauseiden rajoja. Käyttämällä vastaesimerkkejä osoittamaan, että tietyt arvelut ovat vääriä, matematiikan tutkijat välttävät umpikujiin menemisen ja oppivat miten he voivat muuttaa arvelujaan todistettavissa olevien lauseiden tuottamiseksi.
Filosofiassa

Filosofiassa vastaesimerkkejä käytetään tavallisesti väittämään, että tietty filosofinen asema on väärässä näyttämällä, että se ei ole sovellettavissa joissain tapauksissa. Toisin kuin matemaatikot, filosofit eivät voi todistaa väittämiään kiistattomasti. Toinen filosofi on täten vapaa olemaan eri mieltä ja löytämään vastaesimerkkejä vastaukseksi. Ensimmäinen filosofi voi tietysti väittää, etteivät nämä myöhemmät vastaesimerkit ole sovellettavissa todellisuudessa.
Vaihtoehtoisesti ensimmäinen filosofi voi muuttaa väitettään niin, että vastaesimerkki ei enää ole sovellettavissa; tämä on verrattavissa tapaukseen, jossa matemaatikko muuttaa lausettaan vastaesimerkin takia.
Kirjallisuutta

Steen, Lynn Arthur – Seebach, J. Arthur (Jr.): Counterexamples in Topology.  New York:  Springer, 1978.  ISBN 0-486-68735-X.  (englanniksi)
Romano, Joseph P. – Siegel, Andrew F.: Counterexamples in Probability and Statistics.  New York, Lontoo:  Chapman & Hall, 1986.  ISBN 0-412-98901-8.  (englanniksi)
Wise, Gary L. – Hall, Eric B.: Counterexamples in Probability and Real Analysis.  New York:  Oxford University Press, 1993.  ISBN 0-19-507068-2.  (englanniksi)
Gelbaum, Bernard R. – Olmsted, John M. H.: Counterexamples in Analysis.  (Corrected reprint of the second (1965) edition)  Mineola, NY:  Dover Publications, 2003.  ISBN 0-486-42875-3.  (englanniksi)
Stoyanov, Jordan M.: Counterexamples in Probability.  (Second edition)  Chichester:  Wiley, 1997.  ISBN 0-471-96538-3.  (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Counterexample
Käännös suomeksi